CELEX: 32006R0479
Language: hr
Date: 2006-03-23 00:00:00
Title: Uredba Komisije (EZ) br. 479/2006 od 23. ožujka 2006. o odobrenju određenih dodataka koji pripadaju skupini mineralnih mješavina  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               150
            
         32006R0479
   
               L 086/4
            
            
               SLUŽBENI LIST EUROPSKE UNIJE
            
            
               23.03.2006.
            
         
      UREDBA KOMISIJE (EZ) br. 479/2006
   od 23. ožujka 2006.
   o odobrenju određenih dodataka koji pripadaju skupini mineralnih mješavina
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9.d,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (2), a posebno njezin članak 25.,
   budući da:
   
               (1)
            
            
               Uredbom (EZ) br. 1831/2003 određuje se odobrenje dodataka koji se koriste u hranidbi životinja.
            
         
               (2)
            
            
               Člankom 25. Uredbe (EZ) br. 1831/2003 utvrđuju se prijelazne mjere za zahtjeve za odobrenje dodataka hrani za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
            
         
               (3)
            
            
               Zahtjevi za odobrenje dodataka navedenih u Prilozima ovoj Uredbi podneseni su prije datuma primjene Uredbe (EZ) br. 1831/2003.
            
         
               (4)
            
            
               Početne primjedbe na te zahtjeve, kako je predviđeno člankom 4. stavkom 4. Direktive 70/524/EEZ, proslijeđene su Komisiji prije datuma primjene Uredbe (EZ) br. 1831/2003. Ti se zahtjevi prema tome trebaju nastaviti razmatrati u skladu s člankom 4. Direktive 70/524/EEZ.
            
         
               (5)
            
            
               Podnositelj je zatražio odobrenje keliranih oblika željeza, mangana, bakra i cinka sa sintetičkim glicinom. Korištenje keliranih oblika može riješiti neke od problema s apsorpcijom koji se pojavljuju pri uporabi drugih oblika. Sličan je proizvod odobren za aminokiseline dobivene iz bjelančevine soje. Međutim, u tom zahtjevu za odobrenje elementi u tragovima kelirani su sa sintetičkim glicinom i stoga treba posebno odobrenje.
            
         
               (6)
            
            
               Podnositelj je predao podatke u prilog korištenju keliranih oblika željeza, mangana, bakra i cinka sa sintetičkim glicinom u hrani za životinje.
            
         
               (7)
            
            
               Komisija je od Europske agencije za sigurnost hrane (Agencija) zatražila procjenu relevantnih podataka koji potkrepljuju zahtjev za odobrenjem. Slijedom tog zahtjeva, Agencija je 29. studenoga 2005. donijela mišljenje o korištenju keliranih oblika željeza, mangana, bakra i cinka sa sintetičkim glicinom u hrani za životinje.
            
         
               (8)
            
            
               Mišljenje Agencije pokazuje da je udovoljeno uvjetima utvrđenim člankom 3.a Direktive 70/524/EEZ. Stoga se treba odobriti korištenje keliranih oblika željeza, mangana, bakra i cinka sa sintetičkim glicinom.
            
         
               (9)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravci koji pripadaju skupini „Mineralne mješavine”, kako je navedeno u Prilogu, odobravaju se za korištenje bez vremenskog ograničenja kao dodaci u hranidbi životinja pod uvjetima propisanim tim Prilogom.
   Članak 2.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2006.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 270, 14.12.1970., str. 1. Direktiva kako je zadnje izmijenjena Uredbom Komisije (EZ) br. 1800/2004 (SL L 317, 16.10.2004., str. 37.).
   
      (2)  SL L 268, 18.10.2003., str. 29. Uredba kako je zadnje izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   PRILOG
   
               EZ br.
            
            
               Element
            
            
               Dodatak
            
            
               Kemijska formula i opis
            
            
               Najviši dopušteni sadržaj elementa u mg kg-1 potpune krmne smjese
            
            
               Ostale odredbe
            
            
               Kraj razdoblja odobrenja
            
         
               E4
            
            
               Bakar - Cu
            
            
               Bakreni kelat glicin hidrata
            
            
               Cu x.1-3. nH2O (x = anion sintetičkog glicina)
            
            
               Svinje
               
                           —
                        
                        
                           prasad do 12 tjedana: 170 (ukupno)
                        
                     
                           —
                        
                        
                           ostale svinje: 25 (ukupno)
                        
                     Goveda
               
                           1.
                        
                        
                           goveda prije nego počnu preživati:
                           
                                       —
                                    
                                    
                                       mliječne zamjenice: 15 (ukupno)
                                    
                                 
                                       —
                                    
                                    
                                       ostale krmne smjese: 15 (ukupno)
                                    
                                 
                     
                           2.
                        
                        
                           ostala goveda: 35 (ukupno)
                        
                     Ovce: 15 (ukupno)
               Ribe: 25 (ukupno)
               Rakovi: 50 (ukupno)
               Druge vrste: 25 (ukupno)
            
            
               Sljedeće se deklaracije umeću u oznake i prateće dokumente:
               
                           —
                        
                        
                           Za ovce:
                           Ako razina bakra u hrani za životinje premašuje 10 mg kg-1:
                           
                              „količina bakra u ovoj hrani za životinje može dovesti do otrovanja određenih pasmina ovaca”
                           
                        
                     
                           —
                        
                        
                           Za goveda nakon što počnu preživati:
                           Ako je razina bakra u hrani za životinje manja od 20 mg kg-1:
                           
                              „količina bakra u ovoj hrani za životinje može dovesti do pomanjkanja bakra u goveda koja se napasuju pašom s visokom sadržajem molibdena ili sumpora”
                           
                        
                     
            
               Bez vremenskog ograničenja
            
         
               E5
            
            
               Mangan - Mn
            
            
               Manganov kelat glicin hidrata
            
            
               Mn x.1-3. nH2O (x = anion sintetičkog glicina)
            
            
               Ribe: 100 (ukupno)
               Druge vrste: 150 (ukupno)
            
            
                
            
            
               Bez vremenskog ograničenja
            
         
               E6
            
            
               Cink - Zn
            
            
               Cinkov kelat glicin hidrata
            
            
               Zn x.1-3. nH2O (x = anion sintetičkog glicina)
            
            
               Kućni ljubimci: 250 (ukupno)
               Ribe: 200 (ukupno)
               Mliječne zamjenice: 200 (ukupno)
               Druge vrste: 150 (ukupno)
            
            
                
            
            
               Bez vremenskog ograničenja
            
         
               E1
            
            
               Željezo - Fe
            
            
               Željezni kelat glicin hidrata
            
            
               Fe(x)1-3. nH2O (x = anion sintetičkog glicina)
            
            
               Ovce: 500 (ukupno) mg kg-1 potpune krmne smjese
               Kućni ljubimci: 1 250 (ukupno) mg kg-1 potpune krmne smjese
               Svinje:
               
                           —
                        
                        
                           prasad do 1 tjedan prije odbića: 250 mg/dan
                        
                     
                           —
                        
                        
                           ostale svinje 750 (ukupno) mg kg-1 potpune krmne smjese
                        
                     Druge vrste: 750 (ukupno) mg kg-1 potpune krmne smjese
            
            
                
            
            
               Bez vremenskog ograničenja